A ***Crónica de el-rei D. Pedro I***, ou ***Crónica de D. Pedro***, é un rexistro histórico do xénero crónica escrito por Fernão Lopes e que abrangue o período de tempo correspondente ao reinado de Pedro I de Portugal, de cognome o *Xusticeiro*, ou o *Cruel*, que decorreu entre 1357 e 1367.

Características
---------------

A *Crónica de D. Pedro I* está dividida en corenta e catro capítulos e iniciada por un Prólogo. Dos diversos temas tratados ao longo da Crónica destacan a *Xustiza,* á que dedicou o Prólogo e seis capítulos, a organización do *Estado* e as decisións do rei, *Inés de Castro*, á que dedicou seis capítulos, relatando en especial a declaración de Pedro sobre o seu casamento con Inês, a persecución aos seus asasinos e a descrición dos restos mortais de Inés de Coímbra trasladados para Alcobaça, un capítulo dedicado a *Xoán I*, fillo bastardo de Pedro e futuro rei, e aínda o *Reino de Castela* ao cal dedica dezaseis dos capítulos, que se trata neste caso de decisións ou realizacións do rei Pedro I de Castela, sobriño do homónimo rei portugués, e para cuxa historia Fernão Lopes debe ter tido acceso ás *Crónicas* sobre a mesma época do cronista castelán Pedro López de Ayala.

Fernão Lopes, que comezou por ter a profesión de tabelión, foi en 1418 nomeado garda mor da Torre do Tombo, ou sexa, xefe dos arquivos do Estado, lugar de confianza da corte, e que lle permitiu o acceso a importante documentación para a elaboración das súas *Crónicas*. Fernão Lopes inicia probablemente a escrita da *Crónica de D. Pedro* en 1434, pois foi neste ano que o rei Duarte de Portugal lle atribuíu polo seu futuro traballo a paga anual de catorce mil reais.

É a primeira das tres grandes crónicas do precursor da historia portuguesa, e tamén a primeira crónica rexia con características próximas ás que definiran o xénero cultivado no século XV e nos dous seguintes, sendo as outras dúas crónicas da autoría de Fernão Lopes a *Crónica de D. Fernando* e a *Crónica de D. João I*.

|  |  |  |
| --- | --- | --- |
| "| "E dicían as xentes que tales dez anos nunca houbera en Portugal como estes que reinara el-Rei D. Pedro." | "|
|   | — Final da *Crónica de D. Pedro* |

Notas
-----

1. 1 2 3  Coelho, António Borges (1977). Livros Horizonte, ed. *"Ideologia e História na Crónica de D. Pedro", prefácio à Crónica de D. Pedro* (en portugués). p. 15-38.
2. ↑  Saraiva, António José (1996). Gradiva, colección Cultura e Historia do xornal Público, ed. *O Crepúsculo da Idade Média em Portugal* (en portugués). p. 47.
3. 1 2  Amado, Teresa (1993). "Crónica de D. Pedro". En Editorial Caminho. *Dicionário da Literatura Medieval Galega e Portuguesas* (en portugués). Lisboa. p. 182-184.
4. ↑  Porto Editora (ed.). "Crónica de El-Rei D. Pedro". *Infopédia* (en portugués). Consultado o 24 de febreiro de 2018.
5. ↑  Arnaut, Salvador Dias (1979). Livraria Civilização Editora, ed. *Introdução à Crónica de D. Fernando* (en portugués). Porto. p. IX-X.
6. ↑  António José Saraiva e Óscar Lopes (1996). *História da Literatura Portuguesa* (en portugués) (17ª ed.). p. 122.
7. ↑  Lopes, Fernão (1977). Livros Horizonte, ed. *Crónica de D. Pedro* (en portugués). Org. prefacio e notas de António Borges Coelho. p. 163.

|  |  |
| --- | --- |
|  | A Galipedia ten un portal sobre: ***Historia*** |

|  |  |
| --- | --- |
|  | A Galipedia ten un portal sobre: ***Portugal*** |